### За какво служат ветробраните?



Както знаем всеки производител на автомобили се стреми към намаляване на разхода на гориво и повишаване на скоростта на
движение. Това в съвременните автомобили се получава и с намаляване на съпротивлението при движение на автомобила - 
създава се така наречената аеродинамична форма на купето. Тази форма създава добра обтекаемост на въздушния поток при 
движение на автомобила, но именно това довежда до силната струя в лицето ви когато си отворите прозореца на колата.


Освен струята въздух, нахлуваща в купето, неприятен е и аеродинамичният шум, който се чува. Това по един или друг начин 
разсейва водача на автомобила и създава дискомфорт на всички пътуващи.


Поради тези причини в началото на 70 -те години на миналия век на пазара се появят **ветробрани за кола**. Те намаляват шума на въздуха 
и осигуряват едно приятно освежаване на въздуха в купето на автомобила.


При пътуване с отворен прозорец освен от директната струя въздух те ни предпазват и от капките дъжд при дъждовно време, а 
също и от стичащата се вода и кални пръски, попаднали на предното стъкло. Едно изпръскване от друга кола напълно може да отклони
вниманието на водача на автомобила за момент и да доведе до неприятни последици. При наличие на дефлектори на стъклата това
няма как да се случи, защото те ще отклонят пръските от прозореца. Страничните прозорци остават чисти и видимостта от 
страничните огледала e все така добра.


В някои случаи при по-студено време и дъжд прозорците в купето се изпотяват. Ветробраните ще ви помогнат да отворите прозорец
на автомобила без да се страхувате от дъжда и лошото време. Това ще премахне изпаренията по прозорците и ще подобри видимостта
през стъклата.


Aко пушите в колата дефлекторите със сигурност ще са ви от помощ. Първо защото тръскайки пепелта от цигарата тя няма да се 
върне обратно в купето и второ няма да попадне върху пътника на задната седалка, а също така димът ще излиза навън и няма 
да опушвате всички.


Много водачи си поставят ветробрани и по естетични причини. Външният вид на автомобила също има значение.


Освен на стъклата на купето ветробрани се поставят и на предния капак на автомобила, предната престилка и на люка ако има такъв.


